रॉ में स्पेशल सेक्रटरी रहे ज्योति के. सिन्हा ने इंडियन डिफेंस रिव्यू में लिखा है, 'मोहम्मद अली जिन्ना की जल्द हुई मौत और प्रधानमंत्री लियाकत अली खान की हत्या के बाद से यह शुरू हो गया था। पाकिस्तान मूवमेंट से जुड़े इन दो दिग्गजों ने देश को लोकतांत्रिक दिशा दी थी लेकिन इनके जाने के बाद पाकिस्तान सेना हावी हो गई और धीरे-धीरे कश्मीर राष्ट्रीय जुनून बनने लगा। कश्मीर मिशन ने सेना को पाकिस्तान में प्रभुत्व स्थापित करने में मदद की और उन्हें अकाट्य बना दिया। नतीज़ा यह हुआ कि पाकिस्तान सेना बन गया जिसके पास एक देश है। इससे पहले पाकिस्तान एक देश था और उसके पास सेना हुआ करती थी।'